**Návrh**

**V Y H L Á Š K A**

**Ministerstva pôdohospodárstva Slovenskej republiky**

z …………,

ktorou sa ustanovujú podrobnosti o evidencii dodávateľov, o vykonávaní uznávania a skúšania množiteľského materiálu pestovaných rastlín a o odbornej príprave a odbornej skúške

Ministerstvo pôdohospodárstva Slovenskej republiky podľa § 10 písm. d) až f) zákona
č. ..../.......... Z. z. o pôsobnosti orgánov štátnej správy v oblasti registrácie odrôd pestovaných rastlín a uvádzaní množiteľského materiálu pestovaných rastlín na trh ustanovuje:

§ 1

Predmet úpravy

Táto vyhláška upravuje podrobnosti o

1. evidencii dodávateľov a o vydávaní osvedčení o odbornej spôsobilosti dodávateľov,
2. vykonávaní uznávania a skúšania množiteľského materiálu pestovaných rastlín,
3. odbornej príprave a odbornej skúške.

§ 2

Evidencia dodávateľov a vydávanie osvedčenia o odbornej spôsobilosti dodávateľov

(1) Fyzická osoba alebo právnická osoba, ktorá množiteľský materiál pestovaných rastlín (ďalej len „ množiteľský materiál“) uvádza na trh (ďalej len „dodávateľ“) sa zapisuje do evidencie dodávateľov po vydaní osvedčenia o odbornej spôsobilosti dodávateľa ( ďalej len „osvedčenie“).

(2) Žiadosť o vydanie osvedčenia a o zápis do evidencie dodávateľov (ďalej len „žiadosť“) sa predkladá na tlačive, ktorého vzor je uvedený v prílohe č. 1.

(3) Prílohou žiadosti podľa odseku 1 je

1. doklad o dosiahnutom odbornom vzdelaní alebo doklad o odbornej praxi v trvaní najmenej tri roky,
2. notársky overený výpis
	1. z obchodného registra alebo živnostenského registra nie starší ako tri mesiace alebo
	2. z evidencie[[1]](#footnote-2)), ak žiadateľ je súkromne hospodáriacim roľníkom,
3. čestné vyhlásenie, že má na vykonávanie činnosti primerané materiálno-technické vybavenie: alebo má materiálno-technické vybavenie zmluvne zabezpečené.

(4) Po predložení dokladov podľa odsekov 2 a 3 sa dodávateľovi vydá osvedčenie a zapíše sa do evidencie dodávateľov. Vzor osvedčenia je uvedený v prílohe č. 2.

(5) Dodávateľ sa z evidencie dodávateľov vyradí a osvedčenie sa zruší, ak dodávateľ o vyradenie z evidencie dodávateľov sám požiadal, ak zomrel alebo bol vyhlásený za mŕtveho alebo zanikol.

§ 3

Prihlasovanie na uznávanie množiteľských porastov

(1) Na uznávanie sa prihlasujú množiteľské porasty, ktoré sú určené na výrobu množiteľského materiálu

1. odrôd pestovaných rastlín (ďalej len „odroda“) v kategórii predzákladný, základný, certifikovaný množiteľský materiál v určených generáciách množenia uvedených v osobitných predpisoch[[2]](#footnote-3)),
2. línií a komponentov na výrobu hybridov v kategórii základný množiteľský materiál,
3. hybridov v kategórii certifikovaný množiteľský materiál.

(2) Množiteľský porast sa prihlasuje na uznávanie podľa množiteľského cyklu zásadne v nižšej generácii množenia, ako bola generácia množiteľského materiálu, z ktorého bol množiteľský porast založený.

(3) Na uznávanie sa prihlasuje množiteľský porast, ktorý nebol založený po predplodine rovnakého druhu pestovanej rastliny (ďalej len „druh“) alebo po predplodine iného druhu uvedených v osobitných predpisoch[[3]](#footnote-4)). To neplatí, ak sú prijaté účinné technické opatrenia, ktoré úplne vylúčia negatívny vplyv predplodiny na vyrábaný množiteľský materiál z hľadiska jeho zdravotného stavu, druhových prímesí alebo odrodových prímesí.

(4) Pri prihlasovaní množiteľského porastu na uznávanie druhu uvedeného v osobitnom predpise[[4]](#footnote-5)) sa na množiteľský porast nesmú vzťahovať žiadne karanténne opatrenia.

(5) Každý množiteľský porast prihlásený na uznávania sa musí označiť tabuľkou s identifikačnými údajmi množiteľského porastu.

(6) Postupy uznávania množiteľského porastu sú uvedené v metodických pokynoch na uznávanie množiteľských porastov.

§ 4

Hodnotenie množiteľského porastu poľnou prehliadkou

(1) Uznávanie množiteľského porastu sa vykonáva jeho poľnou prehliadkou.

(2) V množiteľskom poraste sa hodnotí

1. celkový stav, najmä jeho jednotnosť, vyrovnanosť, zapojenie, kondícia, poľahnutie a predpokladaná úroda,
2. čistota druhu,
3. pravosť odrody,
4. čistota odrody,
5. zaburinenie,
6. zdravotný stav,
7. izolácia pred
	1. nežiaducim opelením príbuznými druhmi alebo inými odrodami,
	2. prenosom škodlivých organizmov a chorôb,
	3. mechanickým primiešaním iných druhov alebo odrôd.

(3) Postupy na hodnotenie množiteľského porastu pri poľnej prehliadke sú uvedené v metodických pokynoch na uznávanie množiteľských porastov.

§ 5

Odber vzoriek, zisťovanie kvality a manipulácia s množiteľským materiálom

(1) Odber vzoriek množiteľského materiálu druhov uvedených v osobitných predpisoch2)sa vykonáva podľa slovenskej technickej normy[[5]](#footnote-6)) a postupom uvedeným v metodických pokynoch. Žiadosť o uznanie množiteľského materiálu je uvedený v prílohe č. 3

(2) Skúšanie kvality množiteľského materiálu druhov uvedených v osobitných predpisoch[[6]](#footnote-7)) sa vykonáva podľa Metodiky skúšania osiva, vydanej Medzinárodnou asociáciou na skúšanie semien ISTA.

(3) Skúšanie kvality množiteľského materiálu druhu uvedeného v osobitnom predpise4)sa vykonáva podľa metodických pokynov.

(4) Manipulácia s množiteľským materiálom a jeho ošetrovanie, skladovanie a preprava sa vykonáva podľa slovenskej technickej normy[[7]](#footnote-8)).

(5) Na množiteľský materiál, ktorý spĺňa požiadavky podľa osobitných predpisov2)sa vydá osvedčenie o uznaní, ktorého vzor je uvedený v prílohe č. 4

§ 6

Vegetačná skúška

Na potvrdenie odrodovej pravosti a odrodovej čistoty množiteľského materiálu druhov uvedených v osobitných predpisoch3) sa vykonávajú vegetačné skúšky podľa medzinárodne uznanej príručky OECD na vegetačné skúšky a postupom uvedeným v metodických pokynoch.

§ 7

Uznávanie množiteľského materiálu druhov nepodliehajúcich povinnej registrácii.

Uznávanie množiteľského materiálu druhov neuvedených v osobitnom predpise[[8]](#footnote-9)) sa vykonáva postupom uvedeným v metodických pokynoch na uznávanie osiva kvetín, liečivých rastlín, ovocných drevín a tabaku.

§ 8

Odborná príprava a odborná skúška pre poverovanie na poľnéprehliadky

(1) Odborná príprava žiadateľov pre výkon poľných prehliadok množiteľských porastov druhov uvedených v osobitných predpisoch6) sa vykonáva formou školenia na úrovni teoretickej a praktickej, pričom

1. obsahom teoretickej časti je
2. odborná semenárska problematika a právne predpisy týkajúce sa súvisiacich druhov,
3. príslušné metodické pokyny,
4. praktická časť pozostáva z
	1. hodnotenia množiteľského porastu,
	2. ovládania semenárskej problematiky druhov, ktoré bude žiadateľ prehliadať
	3. ovládania odrodovej charakteristiky, so schopnosťou používať morfologické popisy odrôd pri posudzovaní odrodovej pravosti.

(2) Termín a miesto odbornej prípravy sa oznámi žiadateľovi 30 dní pred jej konaním.

(3) Odbornou skúškou sa overujú vedomosti a praktické zručnosti žiadateľa. Pozostáva z písomnej časti a praktickej časti, pričom

1. písomná časť sa vykonáva formou testu. Účastník skúšky nevyhovel, ak v písomnej časti nezodpovedal správne najmenej 70 % z požadovaných otázok,
2. praktická časť pozostáva z hodnotenia množiteľského porastu. Účastník skúšky nevyhovel, ak nesprávne hodnotil množiteľský porast.

§ 9

Odborná príprava a odborná skúška pre poverovanie na odber vzoriek

(1) Odborná príprava žiadateľov na odber vzoriek množiteľského materiálu druhov uvedených v osobitných predpisoch6) sa vykonáva formou školenia na úrovni teoretickej a praktickej, pričom

* 1. obsahom teoretickej časti je
		1. odborná semenárska problematika a právne predpisy týkajúce sa súvisiacich druhov,
		2. Metodika skúšania osiva uvedená v §5 ods. 2,
		3. príslušné metodické pokyny,
		4. odber vzoriek automatickým vzorkovačom,
	2. praktická časť pozostáva z
		1. odberu vzorky osiva,
		2. ovládania vedenia evidencie pri odbere vzoriek v sklade,
		3. ovládania vyplňovania sprievodných dokladov.

(2) Termín a miesto odbornej prípravy sa oznámi žiadateľovi 30 dní pred jej konaním.

(3) Odbornou skúškou sa overujú vedomosti a praktické zručnosti žiadateľa. Pozostáva z písomnej časti a praktickej časti , pričom

1. písomná časť sa vykonáva formou testu. Účastník skúšky nevyhovel, ak v písomnej časti nezodpovedal správne najmenej 70 % z požadovaných otázok,
2. praktická časť pozostáva z odberu vzorky osiva a vyplnenia sprievodných dokladov ku vzorke. Účastník skúšky nevyhovel, ak správne neodobral vzorku osiva alebo nesprávne vyplnil sprievodné doklady.

§ 10

Odborná príprava a odborná skúška pre poverovanie na laboratórne skúšanie

(1) Odborná príprava žiadateľov pre výkon na laboratórne skúšanie množiteľského materiálu druhov uvedených v osobitných predpisoch 6) sa vykonáva formou školenia na úrovni teoretickej a praktickej, pričom

* 1. obsahom teoretickej časti je
		1. odborná semenárska problematika a právne predpisy týkajúce sa súvisiacich druhov,
		2. príslušné metodické pokyny,
		3. Metodika skúšania osiva uvedená v §5 ods. 2,
		4. technické predpisy pri vedení laboratória,
	2. obsahom praktickej časti sú
		1. laboratórne zručnosti pri rozbore osív súvisiacich druhov,
		2. vedenie záznamov o laboratórnej skúške.

(2) Termín a miesto odbornej prípravy sa oznámi žiadateľovi 30 dní pred jej konaním.

(3) Odbornou skúškou sa overujú vedomosti a praktické zručnosti žiadateľa. Pozostáva z písomnej časti  a praktickej časti, pričom

1. písomná časť sa vykonáva formou testu. Účastník skúšky nevyhovel, ak v písomnej časti nezodpovedal správne najmenej 70 % z požadovaných otázok,
2. praktická časť sa vykonáva formou kruhového testu. Účastník skúšky nevyhovel, ak v kruhových testoch nie sú výsledky v rámci hodnôt zhodnosti v súlade s Metodikou skúšania osiva uvedenej v § 5 ods. 2.

§ 11

Účinnosť

Táto vyhláška nadobúda účinnosť 1. decembra 2006.

1. ) § 12a až §12e zákona č. 105/1990 Zb. o súkromnom podnikaní občanov v znení neskorších predpisov. [↑](#footnote-ref-2)
2. ) Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva olejnín a priadnych rastlín na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva repy na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva zelenín na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva krmovín na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva obilnín na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní sadiva zemiakov na trh. [↑](#footnote-ref-3)
3. ) Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva olejnín a priadnych rastlín na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva repy na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva zelenín na trh.

Nariadenie vlády Slovenskej republiky č. ....... Z. z., ktorým sa ustanovujú podrobnosti o uvádzaní osiva krmovín na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva obilnín na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní sadiva zemiakov na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní sadiva a sadeníc zelenín na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní sadiva a sadeníc zelenín na trh. [↑](#footnote-ref-4)
4. ) Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní sadiva zemiakov na trh. [↑](#footnote-ref-5)
5. ) STN 46 0609 Odber vzoriek osiva a sadiva. [↑](#footnote-ref-6)
6. ) Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva olejnín a priadnych rastlín na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva repy na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva zelenín na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva krmovín na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní osiva obilnín na trh.

Nariadenie vlády Slovenskej republiky č. .../..... Z. z., ktorým sa ustanovujú podrobnosti o uvádzaní sadiva zemiakov na trh. [↑](#footnote-ref-7)
7. ) STN 46 0310 Spoločné ustanovenia pre osivo a sadivo. [↑](#footnote-ref-8)
8. ) Vyhláška Ministerstva pôdohospodárstva Slovenskej republiky č. .../2006 Z. z., ktorou sa ustanovujú podrobnosti o vykonávaní štátnych odrodových skúšok, vydávaní osvedčení o šľachtení nových odrôd pestovaných rastlín a osvedčení o udržiavacom šľachtení odrôd pestovaných rastlín a o náležitostiach Štátnej odrodovej knihy a Listiny registrovaných odrôd. [↑](#footnote-ref-9)